Ne-aşteaptă vremuri grele: Pactul verde european, 
revizuirea tratatelor UE, ofiţeri Frontex la frontiere 
interne, propagandă LGBI. Ce nu s-a spus despre 
manisfestul PPE adoptat la București, care schimbă 
Uniunea Europeană de mâine 

EPP 
MANIFESTO 


Congresul Partidului Popular European (PPE), reunit la Bucureşti, a 
adoptat, miercuri, în unanimitate, manifestul electoral care va decide 
programul politic pentru alegerile europene şi pentru mandatul 2024- 
2029. 


Manifestul, care va sta la baza programului politic al PPE şi al Partidului 
Naţional Liberal, a fost salutat de preşedintele PNL, Nicolae Ciucă, care l-a 
caracterizat ca fiind o victorie pentru ţara noastră, prin prisma 
faptului că documentul „solicită aderarea cât mai curând posibil a 


României în spaţiul Schengen.” 


De fapt, aderarea la Schengen a fost singurul punct prevăzut în document, 
despre care presa din România, cu mici excepţii- aici şi aici- a vorbit până 


acum. 


Ce au trecut sub tăcere autorităţile române este faptul că acest document 
va schimba în profunzime Uniunea Europeană de mâine, ceea ce va afecta, 
implicit, și România. Iată o parte din punctele menţionate în manifestul 
PPE adoptat la Bucureşti: 


Europa vorbeşte o singură voce în lume 


Europa trebuie să fie pregătită să acţioneze în politica externă. Manifestul 
PPE propune renunțarea la principiul unanimităţii în domeniul 
sancţiunilor UE împotriva regimurilor totalitare din întreaga lume și la 
piaţa unică a apărării. PPE propune înlocuirea Înaltului Reprezentant UE 


cu un ministru de Externe al UE. 


În privinţa migraţiei, PPE acuză „refuzul total al extremei drepte de a se 
angaja constructiv în reducerea migraţiei”. Manifestul PPE subliniază 
nevoia de protecţie eficientă a frontierelor externe, dar spune că nu se pot 
exclude controalele la frontierele interne, o măsură pentru realizarea 
acestor obiective fiind triplarea angajaţilor Frontex, până la 30.000 de 
ofiţeri. Ofițerii Frontex, împreună cu omologii lor naţionali, vor proteja 


frontierele UE, prevede manifestul PPE. 
Uniune de protecţie civilă 


Documentul PPE propune rezerve strategice de apă, alimente, 


medicamente şi echipamente medicale pentru situaţii de criză. 


Totodată, manifestul PPE nu uită de lupta cu „dezinformarea care vizează 


manipularea europenilor”. 
Green Deal- Pactul verde european 


Manifestul PPE nu renunţă la ambițiile ecologice. Documentul 


menţionează locuinţe eficiente din punct de vedere energetic şi sprijin 


financiar pentru „a ajuta gospodăriile să facă faţă cerinţelor de renovare în 


următorii ani.” 


În manifestul electoral este amintit şi obiectivul privind reducerea cu 55% 


a emisiilor, până în 2050. 
Drepturile LGBT 


Manifestul PPE subliniază importanţa protejării drepturilor 


homosexualilor în următorii ani. 


Totodată, în documentul semnat la Bucureşti se propune și revizuirea 


tratatelor de aderare, pentru a se decide ce competenţe să aibă UE. 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


Mulţumim celor care ne-au ajutat până acum! 


